OʻZBEKISTON RESPUBLIKASINING AYRIM QONUNLARIGA OʻZGARTIShLAR VA QOʻShIMChALAR KIRITISh TOʻGʻRISIDA
(law, 2008-07-23)

“52-modda. Ishlamaydigan pensionerlarga pensiyalarni toʻlash
Ishlamaydigan pensionerlarga pensiyalarni ular istiqomat qilib turgan joydagi ijtimoiy taʼminot organlari toʻlaydi.

53. Ishlab turgan pensionerlarga pensiyalarni toʻlash
Ishlab turgan pensionerlarga pensiyalar ularning ish joyida, qonun hujjatlarida belgilangan tartibda toʻlanadi”. 3. 58-moddasi quyidagi mazmundagi ikkinchi qism bilan toʻldirilsin: “Pensioner (boquvchisini yoʻqotganlik pensiyasini olayotgan pensionerdan tashqari) ishga kirgan taqdirda oʻzi istiqomat qilib turgan joydagi ijtimoiy taʼminot boʻlimini bundan xabardor qilishi shart”. V. Oʻzbekiston Respublikasining 1994-yil 22-sentabrdagi Qonuni bilan tasdiqlangan Oʻzbekiston Respublikasining Jinoyat-protsessual kodeksining (Oʻzbekiston Respublikasi Oliy Kengashining Axborotnomasi, 1995-yil, № 2, 5-modda) 389-moddasi ikkinchi qismidan “164-moddasining toʻrtinchi qismi, 165-moddasining uchinchi qismi, 166-moddasining toʻrtinchi qismi” degan soʻzlar hamda “168-moddasining toʻrtinchi qismi, 169-moddasining toʻrtinchi qismi” degan soʻzlar chiqarib tashlansin. Shu qismdagi “178, 182-moddalari” degan soʻzlar “178-moddasi” degan soʻzlar bilan almashtirilsin. VI. Oʻzbekiston Respublikasining 1994-yil 5-mayda qabul qilingan “Qimmatli qogʻozlar bilan amalga oshiriladigan operatsiyalardan olinadigan soliq toʻgʻrisida”gi Qonuni (Oʻzbekiston Respublikasi Oliy Kengashining Axborotnomasi, 1994-yil, № 5, 132-modda; Oʻzbekiston Respublikasi Oliy Majlisining Axborotnomasi,1995-yil, № 9, 193-modda) oʻz kuchini yoʻqotgan deb hisoblansin. VIII. Oʻzbekiston Respublikasining 1994-yil 22-sentabrda qabul qilingan Qonuni bilan tasdiqlangan Oʻzbekiston Respublikasining Maʼmuriy javobgarlik toʻgʻrisidagi kodeksiga (Oʻzbekiston Respublikasi Oliy Kengashining Axborotnomasi, 1995-yil, № 3, 6-modda): 1. 171-modda quyidagi tahrirda bayon etilsin:

“171-modda. Valyuta va eksport-import operatsiyalarini amalga oshirish tartibini buzish
Valyuta operatsiyalarini amalga oshiruvchi korxonalar, muassasalar, tashkilotlar va banklar xodimlarining chet el valyutasini Oʻzbekiston Respublikasining vakolat berilgan banklardagi valyuta schyotlariga yashirib qolish maqsadini koʻzlamay turib, vaqtida yoxud toʻliq oʻtkazilmaslik — mansabdor shaxslarga eng kam ish haqining uch baravaridan besh baravarigacha miqdorda jarima solishga sabab boʻladi. Valyuta tushumining bir qismini qonun hujjatlarida belgilab qoʻyilgan tartibda va miqdorlarda majburiy sotishdan boʻyin tovlash — mansabdor shaxslarga eng kam ish haqining uch baravaridan besh baravarigacha miqdorda jarima solishga sabab boʻladi. Eksport-import operatsiyalarini amalga oshirishning belgilangan tartibini buzish — mansabdor shaxslarga eng kam ish haqining uch baravaridan besh baravarigacha miqdorda jarima solishga sabab boʻladi. Ushbu moddaning ikkinchi va uchinchi qismlarida nazarda tutilgan huquqbuzarliklar maʼmuriy jazo chorasi qoʻllanilganidan keyin bir yil davomida takror sodir etilgan boʻlsa, — mansabdor shaxslarga eng kam ish haqining besh baravaridan oʻn baravarigacha miqdorda jarima solishga sabab boʻladi”. 2. 245-moddaning birinchi qismidagi “170, 171, 173-moddalari” degan soʻzlar “170-moddalari, 171-moddasining birinchi qismi, 173- moddasida” degan soʻzlar bilan almashtirilsin. 3. 264-moddaning birinchi qismidagi “168, 172” raqamlari “168-moddalari, 171-moddasining ikkinchi, uchinchi va toʻrtinchi qismlarida, 172” degan soʻzlar bilan almashtirilsin.